હવે મને ખબર પડી છે, મહારાજ મારા પહેલાં પણ આ રીતે અનેક યુવતીઓનો બળાત્કાર કરી ચૂક્યા છે. એમાંની મોટા ભાગની મહિલાઓની ઉંમર હાલ 35 થી 40 વર્ષની છે, તેમની લગ્નની ઉંમર જતી રહી છે અને હવે તેમની પાસે ડેરામાં રહેવા સિવાય કોઇ વિકલ્પ નથી. મોટા ભાગની મહિલાઓ અને યુવતીઓ બીએ, એમએ, બીએડ જેવી ડિગ્રીઓ ધરાવે છે અને આમ છતાં ડેરામાં નરક જેવી જિંદગી વિતાવે છે; માત્ર એટલા માટે કે તેમના પરિવારને મહારાજમાં આંધળો વિશ્વાસ છે.